A "Seekriegsleitung" csak röviddel a kapituláció előtt, 1918 októberében készülődött fel egy döntő összecsapásra a "Grand Fleet" ellen, melyet egy La Manche irányába tett előretöréssel kívántak kikényszeríteni. A hadművelet előkészületeire kiadott parancs hatására előbb csak elszórt lázadásokra, később azonban az általános jellegű kieli matrózfelkelésre került sor, mely a novemberi forradalom kezdetét jelezte és a Weimari köztársaság megalakulásához vezetett. A tervezett hadműveletet már az első lázongások után lefújták.